
	Ministru kabineta rīkojums Nr. 652
 
Rīgā 2021. gada 17. septembrī (prot. Nr. 61  29. §)



Grozījumi Ministru kabineta 2018. gada 13. februāra rīkojumā Nr. 52 
"Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā 
(mērķarhitektūras 39.0 versija)"

[bookmark: _Hlk57037084]Izdarīt Ministru kabineta 2018. gada 13. februāra rīkojumā Nr. 52 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 39.0 versija)" (Latvijas Vēstnesis, 2018, 34. nr.) šādus grozījumus:

[bookmark: _Hlk49165334]1. Aizstāt 1. punktā skaitli un vārdu "4 500 000,00 euro" ar skaitli un vārdu "4 493 005 euro".

2. Izteikt projekta "Pašvaldību klientu informācijas pārvaldības risinājums" (turpmāk – projekts) apraksta (kopsavilkuma) II daļas 4.1. apakšpunktu šādā redakcijā: 

"4.1. izveidot standartus vai vadlīnijas un kopējos servisus (saskarnes) dažādu piegādātāju produktu efektīvai integrācijai (saskarnes ar sociālās palīdzības administrēšanas lietojumprogrammu (SOPA), publicēšanas servisu uz Valsts reģionālās attīstības aģentūras API pārvaldnieku, dokumentu vadības sistēmām (Namejs, Lietvaris) un finanšu informācijas sistēmām (GVedis, Ozols));".

3. Izteikt projekta apraksta (kopsavilkuma) III daļas 4.1. apakšpunktu šādā redakcijā: 

"4.1. klientu ieņēmumu rēķinu iesniegšana;".

4. Izteikt projekta apraksta (kopsavilkuma) IV daļas 1. punkta aili "Rezultāta rādītājs" šādā redakcijā: 

"Pašvaldības, kas izmanto PKIP platformu".

5. Izteikt projekta apraksta (kopsavilkuma) IV daļas 4. punktu šādā redakcijā: 

	"4.
	Pašvaldību institūcijas, kas izmanto integrācijas komponenti
	skaits
	0
	10
	20"



6. Aizstāt projekta apraksta (kopsavilkuma) V daļas 6. punktā skaitli un vārdu "4 500 000 euro" ar skaitli un vārdu "4 493 005 euro".

7. Izteikt projekta apraksta (kopsavilkuma) VI daļu šādā redakcijā: 

"1. Projektā paredzēts izmantot informācijas un komunikācijas tehnoloģiju risinājumus, kuri tapuši 2007.–2013. gada Eiropas reģionālās attīstības fonda plānošanas perioda projektu ietvaros, t. sk. Valsts reģionālās attīstības aģentūras projektu Nr. 3DP/3.2.2.1.1/09/IPIA/IUMEPLS/007 "Publiskās pārvaldes dokumentu pārvaldības sistēmu integrācijas vides izveide" un Labklājības ministrijas projektu Nr. 3DP/3.2.2.1.1/09/IPIA/IUMEPLS/023 "Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana". 
2. Projekta ietvaros tika veikta Rīgas domes vienotās informācijas sistēmas lietojumprogrammas SOPA un Labklājības ministrijas monitoringa sistēmas SPOLIS papildināšana datu nodošanai uz SPOLIS, funkcionalitāte nodrošināta visām pašvaldībām.
3. Paredzēts, ka pēc projekta pilnīgas ieviešanas projekta pārskata periodā sociālekonomiskie ieguvumi sasniegs 58,18 milj. euro (diskontētā vērtība) ar ekonomisko neto pašreizējo vērtību aptuveni 52,08 milj. euro apmērā. Indikatīvais projekta ieguvumu un izmaksu attiecības koeficients ir 9,37, ekonomiskā ienesīguma norma – 96,67 %, kas liecina par augstu projekta pievienoto vērtību."

	Ministru prezidents 
	(paraksts*)
   
	A. K. Kariņš

	Vides aizsardzības un reģionālās attīstības ministrs 
	(paraksts**)    
	A. T. Plešs



* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

